[{"text_idx": "#000001", "text": "Lumi on maas ja jo\u0303ulud tulemas. Aga mis on ko\u0303ige ta\u0308htsam:"}, {"text_idx": "#000002", "text": "RahaTreener sai 1-aastaseks. Pidu ja\u0308a\u0308b see aasta Covid\u2019i to\u0303ttu a\u0308ra, aga va\u0308ikese su\u0308nnipa\u0308eva loosimise teen ikka."}, {"text_idx": "#000003", "text": "Teie ees on esimene GIVEAWAY, mis lo\u0303ppeb juba 22. detsembril!"}, {"text_idx": "#000004", "text": "Mida ko\u0303ike selle aasta jooksul on siis a\u0308ra tehtud?"}, {"text_idx": "#000005", "text": "Portfell u\u0308letas 15K piiri :O ja flirdib juba 20K-ga.Kohtunud paljude a\u0308gedate inimestega.Mastermind grupi loomine.So\u0303prade seas investeerimispisiku levitamine (teisi pisikuid jaganud ei ole).Blogi Rahajutud.ee lehel avaldamine.Palju investeerimisalaseid raamatuid lugenud.Reisimine + spontaane reis (u\u0308ks pa\u0308ev ostad, ja\u0308rgmine la\u0308hed).Erialane ta\u0308iendamine.Uuesti ko\u0303ndima o\u0303ppimine.Jne.. neid asju ikka liiga palju, et siin ko\u0303ik u\u0308les loetleda."}, {"text_idx": "#000006", "text": "Kuud alustasin ja\u0308lle taastusravi vo\u0303tme all. Nii uskumatuna, kui see ka ei ko\u0303la, siis 3 kuud tagasi ei suutnud ma u\u0308le 30 sekundi pu\u0308sti seista. Seekord kaheks na\u0308dalaks taastusravile minnes panin endale ta\u0308pse eesma\u0308rgi, et tahan ja\u0308lle joosta. Mo\u0303eldud tehtud. Kui eesma\u0308rk sai paika, siis alustasin treeningutega. Lisaks arstide poolt etteantud tihedale treeninggraafikule, tegin peaaegu iga pa\u0308ev iseseisvalt u 1,5h trenni juurde. Treenerina on seda ikka natuke kergem teha. Oskad o\u0303igel ajal o\u0303igetele lihasgruppidele harjutusi teha. Pa\u0308eva lo\u0303puks tuligi keskmiselt u 4h treeningut kokku. Ta\u0308itsa tippsportlase elu."}, {"text_idx": "#000007", "text": "Aga eelviimasel pa\u0308eval enne koju tulekut tegin u\u0308ks 40m jooksu rahulikus tempos. Va\u0308ga vo\u0303imas tunne oli. Ei oleks uskunudki, et selline va\u0308ike asi ja\u0308lle a\u0308gedat emotsiooni pakub."}, {"text_idx": "#000008", "text": "Lisaks filmis abikaasa minust koeraga trenni tehes ko\u0303ndimisvideo, mida siis u\u0308ks mu peretuttav na\u0308itas ka minu PERH-i intensiivravi arstile ning ta oli ha\u0308mmingus, et ma nii kiirelt juba liigun (arvestades, mis seisus ma alles mo\u0303ni aeg tagasi haiglas olin)"}, {"text_idx": "#000009", "text": "Lisaks ka\u0308isime peale taastusravi, abikaasa ja koeraga, Tartu hotellis puhkamas. Siiani oleme koera mo\u0303ne tuttava juurde hoidu viinud, kui oleme puhkama la\u0308inud, aga seekord otsustasime, et kogu kamp la\u0308heb koos puhkama. Va\u0308ike vahema\u0308rkus, et koerte pealt kooritakse ikka korralikult raha hotellides ja ilmselt seda tulevikus va\u0308ga ei praktiseeri \ud83d\ude00 1 o\u0308o\u0308 = 15 eur. Oleme kuulnud, et ku\u0308sitakse ka 20 ja 25eur o\u0308o\u0308 eest. Kallim, kui lapsega puhkama minek. Oleme viimaste kuude jooksul pa\u0308ris palju negatiivseid emotsioone la\u0308bielanud ja kasutasime va\u0308ikest vo\u0303imalust stressi maandada. Esimest korda saime liikuda ka nagu inimesed ja see muutis puhkuse eriti mo\u0303nusaks."}, {"text_idx": "#000010", "text": "Hetkel blogi kirjutades olen ko\u0303ige rohkem Rahakratti vo\u0303i kopra na\u0308gu. Nimelt ka\u0308isin oma esimesel hammaste istutamis protsetuuril. Ma ikka ta\u0308iega alahindasin kogu seda protsessi. Esiteks lo\u0303igati minu igemed lahti, et sealt NELI! juurt a\u0308ra to\u0303mmata. Peale seda vo\u0303ttis arst puuri ja puuris kahe juure auku veel su\u0308gavama augu. Vot see puurimine oli ku\u0308ll o\u0303udne. Protseduuri lo\u0303pus istutati kaks implantaati ja o\u0303mmeldi ko\u0303ik kinni. Kui tuimestusega ei tundnud veel midagi, siis u\u0308ks tund peale arsti juurest lahkumist olid ikka va\u0308ga teravad valud. Nu\u0308u\u0308d ma siis olen siin kodune ja o\u0303ues pole juba 3 pa\u0308eva ka\u0308inud. Linna minnes vo\u0303ib mind to\u0303esti ta\u0308itsa Rahakratti tuvimaskiga segamini ajada."}, {"text_idx": "#000011", "text": "U\u0308leja\u0308a\u0308nud ajast olen hoogsalt raamatuid lugenud ja proovin igal vo\u0303imalusel targemaks saada. Nii, et kui sa veel pa\u0308kapikkudele kirjutanud ei ole, siis raamatut \u201cRaha Psu\u0308hholoogia\u201d soovitan ku\u0308ll ta\u0308iega!"}, {"text_idx": "#000012", "text": "Oma kurvastuseks vo\u0303in o\u0308elda, et november on olnud VA\u0308GA VA\u0308GA VA\u0308GA kulukas kuu. Vaatasin uuesti. Na\u0308iteks ravikuludele la\u0308ks kokku 3208 euri. Muidugi ko\u0303ige suurem osa sellest on hambaarsti juures ka\u0308ik."}, {"text_idx": "#000013", "text": "Lisaks said minu tavaprillid o\u0303nnetuses kannatada ja vajasin uusi prille. Lasin teha ka optilised pa\u0308ikeseprillid, kuna ka silmad said o\u0303nnetuses kannatada ja on praegu eredale pa\u0308ikesevalgusele pa\u0308ris tundlikud. Lisaks veel igasugu taastusravikulud jne. Ei oleks uskunud, et ka muudest asjadest sellise summa kokku saan. Kui eelarvet nende kohta ei ta\u0308idaks, siis ei saaks arugi, kuhu raha kaob."}, {"text_idx": "#000014", "text": "Peale ravikulude, ostsime peaaegu ko\u0303ik jo\u0303ulukingid \u201cBLACK FRIDAY\u201d-l a\u0308ra. Muidugi ma kasutasin ka neid nippe, mis Teile oma instagrami postituses va\u0308lja to\u0303in. Ko\u0303ik olid ikkagi vajalikud ostud. Lisaks ostsime abikaasaga koos u\u0308he a\u0308geda koolituse veebruarikuusse. Oeh.. kulusid oli rohkem kui ku\u0308ll sellel kuul. O\u0303nneks on nu\u0308u\u0308d jo\u0303ulukingid ostetud ja loodan, et stressivabad jo\u0303ulud ees ja loodetavasti ja\u0308a\u0308b detsembris natuke rohkem raha ja\u0308rgi, mida koguda tagasi meelerahufondi vo\u0303i investeerida :)."}, {"text_idx": "#000015", "text": "Balti aktsiad \u2013 Kohe kuu alguses ostsin natuke Merkot juurde. See on aktsia, millel lasen rahulikult ja kaua oma portfellis olla ja dividende maksta."}, {"text_idx": "#000016", "text": "Lisaks soetasin veel LHV-d. Ja\u0308lgin iga kuu nende aruandeid ja nad on pa\u0308ris ha\u0308sti oma UK osa ka\u0308ima saanud. Lisaks la\u0308heb alles ka\u0308ivitatud kindlustusel aina paremini. Potentsiaal tundub ka praeguse hinna juures ko\u0303rge ja loodan, et hoian seekord aktsiat kauem kui eelmine kord (sain enne suurt to\u0303usu maha mu\u0308u\u0308dud :(."}, {"text_idx": "#000017", "text": "Novembris tegi erilist heameelt Enefiti Rally. Portfelli va\u0308a\u0308rtus to\u0303usis kiiresti. Mo\u0303tlesin veel mitu korda, et mu\u0308u\u0308n osa to\u0303usu pealt maha ja ostan hiljem tagasi. Nu vahel ja\u0308a\u0308vad mo\u0303tted lihtsalt mo\u0303teteks ja kauplemine pole viimasel ajal tulu toonud ja ja\u0308tsin Enefiti sinna lihtsalt istuma."}, {"text_idx": "#000018", "text": "Bo\u0308rsile tuli ka kinnisvaraarendaja Hepsor. Mul oli algusest peale plaan, et ma\u0308rgin, aga polnud veel kindel kui suurelt. Hepsor oli muidugi va\u0308ikese triki mulle (meile) teinud. Nimelt said esimesel kahel pa\u0308eval ma\u0308rkinud investorid 2x rohkem aktsiaid kui hiljem ma\u0308rkijad. Nojah.. tegin siis oma analu\u0308u\u0308si a\u0308ra (ta\u0308psemalt saad lugeda SIIT) ja leidsin, et huvi on suur ning ma\u0308rgitakse kindlasti u\u0308le. Ma\u0308rkisin koguni 300 tk (3513\u20ac eest) ja sain ka\u0308tte 32tk :O. Tundus ta\u0308iesti uskumatu, et aktsia 8.7x u\u0308le ma\u0308rgitakse ja mina sain ainult 32 aktsiat. Aga ja\u0308rgmine kord olen targem. Kui on na\u0308ha, et tuleb suur u\u0308lema\u0308rkimine, siis peab ma\u0308rkima enda, abikaasa, isa, koera ja vanaema kontoga :D."}, {"text_idx": "#000019", "text": "Enne Hepsori ma\u0308rkimist mu\u0308u\u0308sin maha ka va\u0308ikese osa oma Siauliu Panga aktsiad. Olin kindel, et Hepsor ma\u0308rgitakse u\u0308le ja suur osa ma\u0308rkimisest u\u0308leja\u0308a\u0308nud raha vabaneb. Hindasin, et on va\u0308heto\u0303ena\u0308oline, et SAB selle lu\u0308hikese aja jooksul mingi to\u0303usu a\u0308ra teeb, kuigi olen arvamusel, et mingi aeg see to\u0303us ka tuleb (nii arvab ka Enlight Research)."}, {"text_idx": "#000020", "text": "Kuu lo\u0303pus ostsin endale na\u0308puotsaga ka Bercmani. Uudis nende ja Krakuli u\u0308hinemisest avaldas mulle muljet ja plaanis aktsiat pikalt hoida. Loodame, et hakkavad koos imesid korda saatma. Hetkel vaatab portfellist vastu miinus :D."}, {"text_idx": "#000021", "text": "Change-s muutuseid ei ole.Kru\u0308pto to\u0303usis siin hooga mingi aeg. Muutuseid ei ole.Funderbeamis muutuseid ei ole.III sammas\u2013 Juurde la\u0308ks ainult pu\u0308sikorraldus. Eraldi juurde pannud ei ole."}, {"text_idx": "#000022", "text": "Mo\u0303nusaid jo\u0303ule ja ilusat uut aastat!"}, {"text_idx": "#000027", "text": "Hea postitus! See viimane gif muidugi ka\u0308ib Sul asja juurde \ud83d\ude01"}, {"text_idx": "#000028", "text": "Treenerina on sul see distsipliin, ja\u0308rjepidevus ja selge eesma\u0308rk. Va\u0308gev, kui suudad teised inimesed ahhetama panna....3 kuud tagasi ei seisnudki...ja nu\u0308u\u0308d jooksed."}, {"text_idx": "#000029", "text": "Ma u\u0308tleks imestajatele, et tehke see kolm kuud tundideni peeneks ja na\u0308ete...iga pa\u0308ev midagi natuke tehes...vo\u0303ite u\u0308ks paev joosta (liitintress peaks ka portfellis jooksma hakkama mingi aeg)"}, {"text_idx": "#000031", "text": "Kui on head harjumused ja ko\u0303rge motivatsioon, siis pole miski u\u0308letamatu ;).\nPaneme hooga edasi ja edu sullegi!"}, {"text_idx": "#000032", "text": "Oh, vau, sa ei raiska ikka u\u0308ldse voodilebole aega, ega ju? Lugedes mo\u0303tlesin, et oot-oot, kas sul oli see o\u0303nnetus siis 2020 suvel, et sa praeguseks po\u0303himo\u0303tteliselt juba jooksed aga no ei olnud ju. Vo\u0303imas va\u0308rk! Mu arust nii a\u0308ge, et sul on aasta suurimate saavutuste seas \u201co\u0303ppisin ko\u0303ndima\u201d ja et see on listis viimasena va\u0308lja toodud \ud83d\ude00 See on nagu filmist. Siit saab edasi raskemaks nii, et o\u0303pid slack line\u2019i peal ko\u0303ndima, mida ei oska teha ka u\u0308kski ko\u0303ndiv inimene \ud83d\ude00 Ja teretulemast III samba investorite hulka, ma arvan, et selle vo\u0303iks kohe ko\u0303ndimise ja\u0308rele listida. Mis siis et Kristi su u\u0308le veits nalja viskab, oled suureks inspiratsiooniks ja su energia on kadestusva\u0308a\u0308rne. Edu."}, {"text_idx": "#000033", "text": "Suur ta\u0308nu sulle ilusate so\u0303nade eest! Ega siin lebotada ei ole midagi. Kes sind ikka aitab, kui ise ennast ei aita. Eks ma mo\u0303tlesin algusest peale, et on kaks varianti: Lasta mott alla ja ja\u0308a\u0308da osaliselt invaliidiks, ning taastuda kaua kaua vo\u0303i tegutseda hoogsalt edasi ja panna ennast proovile, kui kiiresti ma sellest va\u0308lja suudan tulla. Neid edulugusid ju ku\u0308ll, mis motivatsiooni jagasid.\nAga slack line suhteliselt hea mo\u0303te \ud83d\ude00 . Ei tea, kas abikaasa ja vanemad ainult lubavad \ud83d\ude00 .\nKolmanda sambaga oli to\u0303esti mingi blokeering peas, et selle enda jaoks nii vastuoluliseks tegin. Muidugi a\u0308ge, et sellest ise aru sain. Eks seda tarkust tuleb ka jooksvalt juurde.\nAga suur ta\u0308nu sulle ja edu edaspidiseks! \ud83d\ude42"}, {"text_idx": "#000034", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000035", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}, {"text_idx": "#000037", "text": "Tere! Mina olen RahaTreener ja see on minu blogi, kus ma kajastan enda teekonda finantsvabaduseni. Hu\u0308ppa pardale ja saavutame finantsvabaduse u\u0308heskoos!"}]